બોટાદ જિલ્લામાં પ્રધાનમંત્રી ફસલબીમા યોજના (PMFBY) ખરીફ - ૨૦૧૬ થી અમલી બનેલ છે. PMFBY અંતર્ગત લાભ લેનાર ખેડૂતોને જુદા-જુદા જોખમો સામે વીમાનું રક્ષણ પૂરૂ પાડવામાં આવે છે. આ યોજના અંતર્ગત ઘીરાણ લેનાર તમામ ખેડૂતોને આવરી લેવામાં આવેલ છે તથા જે ખેડૂતોએ ધીરાણ લીધું ન હોય તેવા ખેડૂતો પણ પ્રીમીયમની રકમ ભરી યોજનાનો લાભ લઇ શકશે. ચાલુ વર્ષે ખરીફ - ૨૦૧૮ માટે સરકારશ્રી દ્વારા તાલુકાવાર નોટીફાઇડ કરવામાં આવેલ ખરીફ પાકોનો પાક વિમો લેવા આઇ-ખેડુત પોર્ટલ પર અરજી કરી, પ્રીન્ટ લઇ જે તે બેન્કમાં પહોંચતી કરવા બોટાદ નાયબ ખેતી નિયામક દ્રારા જણાવાયું છે.